
	Republika Hrvatska
	

	Visoki prekršajni sud Republike Hrvatske
	

	Zagreb
	 

 Broj: Ppž-39/2024.




U  I M E  R E P U B L I K E  H R V A T S K E

  P R E S U D A

	
[bookmark: _GoBack]	Visoki prekršajni sud Republike Hrvatske u vijeću sastavljenom od sudaca: Karmen Novak Hrgović kao predsjednice vijeća, te Davorka Kučana i Nediljka Bobana kao članova vijeća, uz sudjelovanje višeg sudskog savjetnika Zlatka Hasića kao zapisničarke, u prekršajnom predmetu protiv okrivljenika  Lenka Lozića, zbog prekršaja iz čl. 59.  st. 1., kažnjivog po čl. 59. st. 5., čl. 199. st. 2., kažnjivog po čl. 199. 6., čl. 289. st. 1., kažnjivog po čl. 289. st. 4. Zakona o sigurnosti prometa na cestama (NN 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22 i 114/22), odlučujući o žalbi okrivljenika Lenka Lozića, podnesenoj protiv presude Općinskog prekršajnog suda u Splitu od 29. rujna 2023., broj: 6 Pp-12081/2023-5 u sjednici vijeća održanoj 23. srpnja 2026. 


p r e s u d i o  j e:
 	 		 	
I. Odbija se kao neosnovana žalba okrivljenika Lenka Lozića i potvrđuje pobijana presuda.
 
II. Temeljem čl. 138. st. 3.c Prekršajnog zakona okrivljenik Lenko Lozić je dužan naknaditi troškove paušala žalbenog postupka iznosu od 30,00 (trideset) eura u roku od 30 dana od dostave ove presude.
  

                                                       Obrazloženje
	
1. Presudom suda prvog stupnja okrivljenik je proglašen krivim i primjenom instituta ublažavanja izrečena mu je ukupna novčana kazna u iznosu od 1.200,00 eura, zbog djela prekršaja iz čl. 59.  st. 1., kažnjivog po čl. 59. st. 5., čl. 199. st. 2., kažnjivog po čl. 199. 6., čl. 289. st. 1., kažnjivog po čl. 289. st. 4. Zakona o sigurnosti prometa na cestama, opisanih u izreci.

2. Za pojedine prekršaje okrivljeniku je uz primjenu čl. 37. st. 1. Prekršajnog zakona izrečena novčana kazna u iznosu od 200,00 eura za djelo pod točkom a) izreke, novčana kazna u iznosu od 300,00 eura za svako od djela prekršaja zasebno pod točkom b) i d) izreke, te novčana kazna u iznosu od 700,00 eura za djelo pod točkom c) izreke pobijane presude.

3. Presudom suda prvog stupnja na temelju čl. 40. st. 1. i 2. Prekršajnog zakona okrivljeniku se u izrečenu novčanu kaznu uračunava vrijeme provedeno u uhićenju temeljem izviješća o uhićenju Ministarstva unutarnjih poslova, PU splitsko-dalmatinske, Postaje prometne policije Split od 29. rujna 2023. s početkom u 02,25 sati do 29. rujna 2023. u 13,00 sati kao jedan dan zatvora, odnosno kao 39,82 eura novčane kazne, tako da je okrivljenik dužan platiti preostali iznos novčane kazne u iznosu od 1.160,18 eura.
 
4. Sud prvog stupnja okrivljeniku je za djelo pod t. c)izreke izrekao i zaštitnu mjeru zabrane upravljanja motornim vozilom „B“ kategorije u trajanju od 3 mjeseca.
 
5.  Istom presudom okrivljenik je dužan naknaditi i troškove prekršajnog postupka u  iznosu od 50,00 eura. 

6. Protiv presude suda prvog stupnja okrivljenik je pravodobno podnio žalbu zbog odluke zaštitnoj mjeri.

7. Žalitelj predlaže da se zbog navedenih razloga u žalbi, žalba prihvati, pobijana presuda preinači u odnosu na odluku o zaštitnoj mjeri tako da se zaštitna mjera ukine, odnosno preinači na najkraće vrijeme trajanja.
 
8. Žalba nije osnovana.

9. Razmotrivši predmet, te preispitujući presudu suda prvog stupnja po službenoj dužnosti  u smislu čl. 202. st. 1. Prekršajnog zakona ovaj Sud je utvrdio da sud prvog stupnja nije počinio bitne povrede postupka iz čl. 195. st. 1. t. 6., 7., 9. i 10. Prekršajnog zakona, kao i to da na štetu okrivljenika nije povrijedio odredbe prekršajnog materijalnog prava, te da u postupku nije nastupila zastara prekršajnog progona.

10. Neosnovani su žalbeni navodi okrivljenika da mu je izrečena zaštitna mjera prestroga.
 
11. Kako se djelo prekršaja pod t. c) izreke pobijane presude ubraja u kategoriju težih djela iz područja sigurnosti prometa na cestama koje djelo je počinjeno u realnom stjecaju sa djelima pod t. a), b) i d) izreke koja djela se ubrajaju u kategoriju težih djela iz područja sigurnosti prometa na cestama zbog kojih razloga su prema ocjeni ovog Suda bili ispunjeni zakonom propisani uvjeti u smislu čl. 58. st. 1. Prekršajnog zakona da se okrivljeniku radi otklanjanja opasnosti da upravljajući motornim vozilom ne ugrozi promet izrekne zaštitna mjera zabrane upravljanja motornim vozilom „B“ kategorije u vremenskom trajanju od 3 mjeseca.

12. Obzirom da je pravomoćnom presudom bio proglašen krivim i osuđen, a podnositelj žalbe u ovom predmetu je okrivljenik ovaj Sud je cijeneći okolnosti složenosti i trajanja žalbenog postupka okrivljeniku odredio plaćanje paušala troška žalbenog postupka u iznosu od 30,00 eura.

 
	Zbog iznesenih razloga trebalo je odlučiti kao u izreci.


U Zagrebu 23. srpnja 2026
     
     
	Zapisničar:
	
	                      Predsjednica vijeća:

	
	
	

	Zlatko Hasić, v.r.
	
	           Karmen Novak Hrgović, v.r.




Presuda se dostavlja Općinskom prekršajnom sudu u Splitu u 4 otpravka: za spis, okrivljenika i tužitelja.   
 
                                                         Za točnost otpravka – ovlašteni službenik
				                          upraviteljica  zajedničke sudske pisarnice:
				                                           Edita Vrkljan

